LIETUVOS RESPUBLIKOS KULTŪROS MINISTRAS

ĮSAKYMAS

DĖL lietuvos respublikos kultūros ministro 2015 m. liepos 20 d. įsakymo nr. įv-487 „dėl lietuvos respublikos kultūros ministerijos darbo reglamento patvirtinimo“ pakeitimo

2018 m. kovo 15 Nr. ĮV-297

Vilnius

P a k e i č i u Lietuvos Respublikos kultūros ministerijos darbo reglamentą, patvirtintą Lietuvos Respublikos kultūros ministro 2015 m. liepos 20 d. įsakymu Nr. ĮV-487„Dėl Lietuvos Respublikos kultūros ministerijos darbo reglamento patvirtinimo“:

1. Pakeičiu 15 punktą ir jį išdėstau taip:

„15. Ministerija turi savo administraciją, kuriai, išskyrus ministerijos Centralizuoto vidaus audito skyrių, tiesiogiai pavaldų ministrui, vadovauja ministerijos kancleris.

Ministerijos administraciją sudaro skyriai, kuriems vadovauja skyrių vedėjai (toliau - ministerijos administracijos padaliniai).

Konkrečias ministerijos administracijos padaliniui numatytas funkcijas padeda įgyvendinti ministerijos administracijos padalinio patarėjas (-ai) ar vyresnysis (-ieji) patarėjas (-ai), turintis (-ys) administravimo įgaliojimus, kurie turi teisę skirti užduotis ministerijos administracijos padalinio darbuotojams, organizuoti ir koordinuoti ministerijos administracijos padalinio darbuotojų darbą atitinkamoje srityje.“

2. Pakeičiu 16 punktą ir jį išdėstau taip:

„16. Jeigu ministerijos kanclerio laikinai nėra, visas jo funkcijas arba dalį jų ministras paveda atlikti vienam iš ministerijos administracijos padalinių vadovų. Ministerijos kancleris, o kai jo laikinai nėra, ministro paskirtas ministerijos administracijos padalinio vadovas pagal kompetenciją priima potvarkius. “

Kultūros ministrė	Liana Ruokytė-Jonsson